CELEX: 32014D0426
Language: lv
Date: 2014-07-01 00:00:00
Title: 2014/426/ES: Komisijas Lēmums ( 2014. gada 1. jūlijs ), ar kuru Apvienotajai Karalistei atļauj atkāpties no dažiem kopīgiem aviācijas drošības noteikumiem saskaņā ar Eiropas Parlamenta un Padomes Regulas (EK) Nr. 216/2008 14. panta 6. punktu (izziņots ar dokumenta numuru C(2014) 4355)  Dokuments attiecas uz EEZ

3.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 196/35
            
         KOMISIJAS LĒMUMS
   (2014. gada 1. jūlijs),
   ar kuru Apvienotajai Karalistei atļauj atkāpties no dažiem kopīgiem aviācijas drošības noteikumiem saskaņā ar Eiropas Parlamenta un Padomes Regulas (EK) Nr. 216/2008 14. panta 6. punktu
   
      
         (izziņots ar dokumenta numuru C(2014) 4355)
      
   
   (Dokuments attiecas uz EEZ)
   
      (2014/426/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (1), un jo īpaši tās 14. panta 7. punktu,
   tā kā:
   
               (1)
            
            
               Apvienotā Karaliste paziņoja par tās nodomu piešķirt atļauju atkāpties no kopīgiem noteikumiem aviācijas drošības jomā, kas iekļauti Komisijas Regulā (ES) Nr. 1178/2011 (2). Saskaņā ar Regulas (EK) Nr. 216/2008 14. panta 7. punktu Komisija novērtēja nepieciešamību pēc pieprasītajām atkāpēm un to radīto aizsardzības līmeni, balstoties uz Eiropas Aviācijas drošības aģentūras (“Aģentūra”) ieteikumiem.
            
         
               (2)
            
            
               Ierosinātā atkāpe, par kuru Apvienotā Karaliste paziņoja 2013. gada 2. augustā, attiecas uz jau izdotu valsts planiera pilota apliecību konvertāciju, kā izklāstīts Regulas (ES) Nr. 1178/2011 4. panta 2. un 3. punktā. Apvienotā Karaliste apgalvoja, ka atkāpe ir vajadzīga, lai Lielbritānijas Planieru asociācijas (British Gliding Association jeb BGA) izdota ar likumu neparedzēta kvalifikācijas dokumenta turētājs var tikt uzskatīts par tādu, kas atbilst attiecīgajām Regulas (ES) Nr. 1178/2011 I pielikuma daļām, saskaņā ar konvertācijas ziņojumu, kas izstrādāts, apspriežoties ar Aģentūru, saskaņā ar Regulas (ES) Nr. 1178/2011 4. pantu. Atkāpe Apvienotajai Karalistei ļautu šādu kvalifikācijas dokumentu turētājiem izdot līdzvērtīgas FCL daļai atbilstīgas LAPL(S) vai SPL apliecības un instruktora vai eksaminētāja sertifikātus.
            
         
               (3)
            
            
               Turklāt Apvienotā Karaliste pamatoja, ka līdzvērtīgs aizsardzības līmenis tiktu sasniegts, ja tiktu piešķirta ierosinātā atkāpe. Pamatojoties uz Aģentūras ieteikumu, kas tika sagatavots 2013. gada 8. oktobrī, Komisija secināja, ka ierosinātā atkāpe nodrošinās aizsardzības līmeni, kas līdzvērtīgs tam, kuru panāk, piemērojot kopīgos aviācijas drošības noteikumus, ja tiks ievēroti konkrēti nosacījumi.
            
         
               (4)
            
            
               Saskaņā ar Regulas (EK) Nr. 216/2008 14. panta 7. punktu Komisijas lēmums par to, ka dalībvalsts var piešķirt ierosināto atkāpi, ir jāpaziņo visām dalībvalstīm, kurām arī būtu tiesības piemērot attiecīgo pasākumu. Tāpēc šis lēmums būtu jāadresē visām dalībvalstīm. Atkāpes aprakstam, kā arī ar to saistītajiem nosacījumiem vajadzētu būt tādiem, lai ļautu arī citām dalībvalstīm piemērot minēto pasākumu tādā pat situācijā, neprasot papildu lēmumu no Komisijas. Šajā nolūkā, ņemot vērā to, ka iepriekš minētais konvertācijas ziņojums publiski nav pieejams, Apvienotajai Karalistei tas būtu jādara pieejams citām dalībvalstīm pēc to pieprasījuma. Turklāt dalībvalstīm būtu jāapmainās ar informāciju par šā pasākuma piemērošanu gadījumā, ja tās to piemēro, saskaņā ar Regulas (EK) Nr. 216/2008 15. panta 1. punktu, jo šai piemērošanai var būt ietekme ārpus dalībvalstīm, kas piešķir atkāpi.
            
         
               (5)
            
            
               Šajā lēmumā noteiktie pasākumi ir saskaņā ar Eiropas Aviācijas drošības aģentūras komitejas atzinumu,
            
         IR PIEŅĒMUSI ŠO LĒMUMU.
   1. pants
   Apvienotā Karaliste var piešķirt atļaujas atkāpties no Regulas (ES) Nr. 1178/2011 4. panta 2. un 3. punkta un tā vietā piemērot noteikumus, kas paredzēti šā lēmuma pielikuma 1. sadaļā, ja ir izpildīti nosacījumi, kas norādīti minētā pielikuma 2. sadaļā.
   2. pants
   Visas dalībvalstis ir tiesīgas piemērot 1. pantā minēto pasākumu. Apvienotā Karaliste Regulas (ES) Nr. 1178/2011 4. panta 4. un 5. punktā minēto konvertācijas ziņojumu pēc pieprasījuma dara pieejamu citām dalībvalstīm, kas vēlas piemērot šo pasākumu. Dalībvalstis, kas piemēro šo pasākumu, par to informē Komisiju, Aģentūru un valsts aviācijas iestādes.
   3. pants
   Šis lēmums ir adresēts dalībvalstīm.
   
      Briselē, 2014. gada 1. jūlijā
      
         
            Komisijas vārdā –
         
         
            priekšsēdētāja vietnieks
         
         Siim KALLAS
      
   
   
      (1)  OV L 79, 19.3.2008., 1. lpp.
   
   
      (2)  Komisijas 2011. gada 3. novembra Regula (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (OV L 311, 25.11.2011., 1. lpp.).
   
      PIELIKUMS
      Apvienotās Karalistes atkāpe no Komisijas Regulas (ES) Nr. 1178/2011 attiecībā uz valsts planieru kvalifikāciju konvertāciju.
      ATKĀPES APRAKSTS
      Apvienotā Karaliste, atkāpjoties no Regulas (ES) Nr. 1178/2011 4. panta 2. un 3. punkta, var apstiprināt to valsts planiera kvalifikāciju un to instruktoru un eksaminētāju kvalifikāciju konvertāciju, ko izdevusi valsts asociācija vai organizācija, FCL daļai atbilstīgās LAPL(S) vai SPL apliecībās un ar to saistītās kvalifikācijas atzīmēs un sertifikātos, ievērojot nosacījumus, kas norādīti konvertācijas ziņojumā, kas šajā nolūkā izveidots saskaņā ar minētās regulas 4. panta 4. un 5. punktu.
      NOSACĪJUMI, KAS SAISTĪTI AR ATKĀPES PIEMĒROŠANU
      Šo atkāpi piemēro to planiera kvalifikāciju turētājiem, kuras līdz 2015. gada 8. aprīlim izdevusi Lielbritānijas Planieru asociācija (BGA) saskaņā ar valsts tiesību aktiem. Lai gan šīs kvalifikācijas netiek uzskatītas par apliecībām Regulas (ES) Nr. 1178/2011 izpratnē, tās tomēr uzskata par tādām un tās konvertē FCL daļai atbilstīgās apliecībās un sertifikātos saskaņā ar 1. sadaļā minēto konvertācijas ziņojumu.